《观梁辅之晓阅》
宋代·李新

羽林出戍死忘家，坐作行趋听虎牙。
碧月初生弓入抱，青蛇不动剑藏花。
风吹细柳旗阴转，日过寒豀陈脚斜。
回笑书生头白早，空将笔砚战年华。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。